ประจำเดือนบางครั้งก็มา 36,47 วันครั้ง และที่สำคัญหนูขนดกและหนามากกว่าคนทั่วไป ทั้งขาและแขน หนูมีโอกาสเป็นโรคถุงน้ำในรังไข่ไหมคะ
สวัสดีค่ะ การที่มีระยะห่างระหว่างรอบประจำเดือนที่นานกว่า 45 วันในหลายๆ ครั้ง แสดงว่ามีระยะห่างระหว่างรอบประจำเดือนที่นานกว่าปกติ โดยสาเหตุอาจเกิดจาก- มีกลุ่มอาการถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป- โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- มีภาวะไทรอยด์ฮอร์โมนผิดปกติดังนั้น หากยังคงมีระยะห่างระหว่างรอบประจำเดือนที่นานกว่าปกติ แนะนำควรไปพบสูติ-นรีแพทย์เพื่อตรวจว่าเกิดจากสาเหตุใด ซึ่งการจะวินิจฉัยว่าเกิดจากกลุ่มอาการถุงน้ำจำนวนมากในรังไข่ (PCOS) หรือไม่ ก็มักอาศัยการตรวจด้วยอัลตราซาวด์เพิ่มเติมค่ะ ส่วนการรักษาก็จะมีหลายทาง ขึ้นกับว่าตรวจพบความผิดปติอะไรร่วมด้วยบ้าง เช่น มีภาวะดื้อต่ออินซูลินหรือไม่ เป็นต้น ซึ่งโดยส่วนใหญ่ การรักษาก็จะให้ทานยาคุมกำเนิดชนิดฮอร์โมนเดี่ยวหรืออาจเป็นชนิดฮอร์โมนรวมก็ได้ หรือหากไม่มีการตกไข่เกิดขึ้น ก็อาจใช้ยาที่ช่วยกระตุ้นให้ไข่ตก เป็นต้น นอกจากนี้ ก็มีการผ่าตัดจี้รังไข่ด้วยค่ะ